CELEX: 32022D0796
Language: fi
Date: 2022-05-12 00:00:00
Title: Komission päätös (EU) 2022/796, annettu 12 päivänä toukokuuta 2022, Euroopan unionin ja sen jäsenvaltioiden sekä Keski-Amerikan välillä tehdyn assosiaatiosopimuksen liitteen XVIII muutoksen hyväksymisestä Euroopan unionin puolesta

20.5.2022   
               
               
                  FI
               
               
                  Euroopan unionin virallinen lehti
               
               
                  L 141/111
               
            
         KOMISSION PÄÄTÖS (EU) 2022/796,
         annettu 12 päivänä toukokuuta 2022,
         Euroopan unionin ja sen jäsenvaltioiden sekä Keski-Amerikan välillä tehdyn assosiaatiosopimuksen liitteen XVIII muutoksen hyväksymisestä Euroopan unionin puolesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan unionin ja sen jäsenvaltioiden sekä Keski-Amerikan välisen assosiaatiosopimuksen allekirjoittamisesta ja sen kauppaa koskevan IV osan väliaikaisesta soveltamisesta 25 päivänä kesäkuuta 2012 annetun neuvoston päätöksen 2012/734/EU (1) ja erityisesti sen 4 artiklan,
         sekä katsoo seuraavaa:
         
                     (1)
                  
                  
                     Euroopan unionin ja sen jäsenvaltioiden sekä Keski-Amerikan välinen assosiaatiosopimus, jäljempänä ’sopimus’, ei ole vielä tullut voimaan.
                  
               
                     (2)
                  
                  
                     Sopimuksen 353 artiklan 4 kohdassa määrätään kuitenkin kauppaa koskevan IV osan väliaikaisesta soveltamisesta. Sen vuoksi sopimuksen IV osaa on sovellettu väliaikaisesti 1 päivästä elokuuta 2013 Hondurasin, Nicaraguan ja Panaman osalta, 1 päivästä lokakuuta 2013 Costa Rican ja El Salvadorin osalta ja 1 päivästä joulukuuta 2013 Guatemalan osalta.
                  
               
                     (3)
                  
                  
                     Sopimuksen 247 artiklassa määrätään mahdollisuudesta lisätä uusia maantieteellisiä merkintöjä sopimuksen liitteeseen XVIII (Suojatut maantieteelliset merkinnät) sen jälkeen, kun vastaväitemenettely on saatettu päätökseen ja toimivaltaiset kansalliset tai alueelliset viranomaiset ovat tutkineet merkinnät onnistuneesti assosiaationeuvoston asianmukaisten sääntöjen ja menettelyjen mukaisesti.
                  
               
                     (4)
                  
                  
                     Costa Rica toimitti unionille pyynnön yhden uuden maantieteellisen merkinnän lisäämisestä sopimuksen liitteessä XVIII olevaan B osaan. Unioni saattoi vastaväitemenettelyn ja kyseisen uuden maantieteellisen merkinnän tarkastelun päätökseen.
                  
               
                     (5)
                  
                  
                     El Salvador toimitti unionille pyynnön kymmenen uuden maantieteellisen merkinnän lisäämisestä sopimuksen liitteessä XVIII olevaan B osaan. Unioni saattoi vastaväitemenettelyn ja kyseisten uusien maantieteellisten merkintöjen tarkastelun päätökseen.
                  
               
                     (6)
                  
                  
                     Sopimuksen 4 artiklalla perustetulla assosiaationeuvostolla on sopimuksen 6 artiklan nojalla valtuudet muuttaa sopimuksen liitteessä XVIII olevaa maantieteellisten merkintöjen luetteloa.
                  
               
                     (7)
                  
                  
                     Sopimuksen 274 artiklalla perustetaan teollis- ja tekijänoikeuksien alakomitea, joka voi suositella assosiaationeuvoston hyväksyttäväksi sopimuksen liitteessä XVIII olevan maantieteellisten merkintöjen luettelon muuttamista.
                  
               
                     (8)
                  
                  
                     Teollis- ja tekijänoikeuksien alakomitea arvioi 13 päivänä kesäkuuta 2022 Costa Rican ja El Salvadorin uusiin maantieteellisiin merkintöihin liittyviä tietoja ja suositteli assosiaationeuvostolle, että se muuttaisi sopimuksen liitteessä XVIII olevaa B osaa vastaavasti.
                  
               
                     (9)
                  
                  
                     Sen vuoksi sopimuksen liitteessä XVIII olevaa B osaa olisi muutettava ja kyseiset muutokset olisi hyväksyttävä unionin puolesta,
                  
               ON PÄÄTTÄNYT SEURAAVAA:
         
            1 artikla
            Hyväksytään unionin puolesta assosiaationeuvoston päätösluonnoksessa esitetyt sopimuksen liitteessä XVIII olevan B osan muutokset.
            Assosiaationeuvoston päätösluonnos on tämän päätöksen liitteenä.
         
         
            2 artikla
            Valtuutetaan unionin edustaja assosiaationeuvostossa hyväksymään assosiaationeuvoston päätös unionin puolesta.
         
         
            3 artikla
            Tämä päätös julkaistaan Euroopan unionin virallisessa lehdessä.
            Kun assosiaationeuvoston päätös on hyväksytty, se julkaistaan Euroopan unionin virallisessa lehdessä.
         
         
            Tehty Brysselissä 12 päivänä toukokuuta 2022.
            
               
                  Komission puolesta
               
               Janusz WOJCIECHOWSKI
               
                  Komission jäsen
               
            
         
         
            (1)  EUVL L 346, 15.12.2012, s. 1.
      
      
         
            LIITE
            
               
                  EU–KESKI-AMERIKKA-ASSOSIAATIONEUVOSTON PÄÄTÖSLUONNOS N:o […]/2022
                  Euroopan unionin ja sen jäsenvaltioiden sekä Keski-Amerikan välillä tehdyn assosiaatiosopimuksen liitteen XVIII (Suojatut maantieteelliset merkinnät) muuttamisesta
                  EU–KESKI-AMERIKKA-ASSOSIAATIONEUVOSTO, joka
                  ottaa huomioon Euroopan unionin ja sen jäsenvaltioiden sekä Keski-Amerikan välisestä assosiaatiosta tehdyn sopimuksen ja erityisesti sen 247 artiklan,
                  sekä katsoo seuraavaa:
                  
                              (1)
                           
                           
                              Euroopan unionin ja sen jäsenvaltioiden sekä Keski-Amerikan välisestä assosiaatiosta tehtyä sopimusta (1), jäljempänä ’sopimus’, on sovellettu väliaikaisesti 1 päivästä elokuuta 2013 Hondurasin, Nicaraguan ja Panaman osalta, 1 päivästä lokakuuta 2013 Costa Rican ja El Salvadorin osalta ja 1 päivästä joulukuuta 2013 Guatemalan osalta.
                           
                        
                              (2)
                           
                           
                              Sopimuksen 247 artiklassa määrätään mahdollisuudesta lisätä uusia maantieteellisiä merkintöjä sopimuksen liitteeseen XVIII (Suojatut maantieteelliset merkinnät) sen jälkeen, kun vastaväitemenettely on saatettu päätökseen ja toimivaltaiset kansalliset tai alueelliset viranomaiset ovat tutkineet merkinnät onnistuneesti assosiaationeuvoston asianmukaisten sääntöjen ja menettelyjen mukaisesti.
                           
                        
                              (3)
                           
                           
                              Costa Rica toimitti 2 päivänä heinäkuuta 2020 unionille pyyntönsä yhden uuden maantieteellisen merkinnän lisäämisestä sopimuksen liitteeseen XVIII (Suojatut maantieteelliset merkinnät) sopimuksen 247 artiklan nojalla. Unioni on saattanut päätökseen Costa Rican uuden maantieteellisen merkinnän tarkastelun ja vastaväitemenettelyn, joka julkaistiin 6 päivänä joulukuuta 2021 (2).
                           
                        
                              (4)
                           
                           
                              El Salvador toimitti 7 päivänä kesäkuuta 2021 unionille pyyntönsä kymmenen uuden maantieteellisen merkinnän lisäämisestä sopimuksen liitteeseen XVIII (Suojatut maantieteelliset merkinnät) sopimuksen 247 artiklan nojalla. Unioni on saattanut päätökseen El Salvadorin uusien maantieteellisten merkintöjen tarkastelun ja vastaväitemenettelyn, joka julkaistiin 28 päivänä joulukuuta 2021 (3).
                           
                        
                              (5)
                           
                           
                              Teollis- ja tekijänoikeuksien alakomitea päätti 13 päivänä kesäkuuta 2022 sopimuksen 274 artiklan 2 kohdan nojalla EU:n ja Keski-Amerikan osapuolten yhteisessä kokouksessa suositella assosiaationeuvostolle sopimuksen liitteen XVIII muuttamista arvioituaan ensin ennakolta Costa Rican ja El Salvadorin uusista maantieteellisistä merkinnöistä toimitettuja tietoja.
                           
                        
                              (6)
                           
                           
                              Assosiaationeuvostolla on valtuudet hyväksyä yhteisellä sopimuksella päätös työjärjestyksensä 11 artiklan mukaisesti.
                           
                        
                              (7)
                           
                           
                              Sopimuksen liitettä XVIII olisi sen vuoksi muutettava tässä päätöksessä esitetyllä tavalla,
                           
                        ON PÄÄTTÄNYT SEURAAVAA:
                  
                     1 artikla
                     Lisätään tämän päätöksen liitteessä olevat kohdat sopimuksen liitteessä XVIII ”Suojatut maantieteelliset merkinnät” olevaan B osaan, sellaisena kuin liite on vahvistettu EU–Keski-Amerikka-assosiaationeuvoston päätöksellä N:o 5/2014 (4).
                  
                  
                     2 artikla
                     Tämän kahtena kappaleena laaditun päätöksen allekirjoittavat EU–Keski-Amerikka-assosiaationeuvoston edustajat, jotka on valtuutettu toimimaan osapuolten puolesta sopimuksen muuttamiseksi.
                     Päätös tulee noudatettavaksi päivänä, jona jälkimmäinen allekirjoituksista tehdään.
                     Tämä päätös tulee voimaan päivänä, jona se hyväksytään.
                  
                  
                     Tehty
                     
                        
                           Kauppakomitean puolesta
                        
                        
                           EU:n valtuuskunnan johtaja
                        
                     
                     
                        
                           Keski-Amerikan valtuuskunnan johtaja
                        
                     
                  
               
            
            
               (1)  EUVL L 346, 15.12.2012, s. 3.
            
               (2)  ILMOITUS – JULKINEN KUULEMINEN Costa Rican maantieteellisten merkintöjen suojaaminen maantieteellisinä merkintöinä Euroopan unionissa (EUVL C 489, 6.12.2021, s. 10).
            
               (3)  ILMOITUS – JULKINEN KUULEMINEN El Salvadorin maantieteellisten merkintöjen suojaaminen maantieteellisinä merkintöinä Euroopan unionissa (EUVL C 522, 28.12.2021, s. 20) ja Oikaisu julkista kuulemista koskevaan ilmoitukseen El Salvadorin maantieteellisten merkintöjen suojaaminen maantieteellisinä merkintöinä Euroopan unionissa (EUVL C 30, 20.1.2022, s. 2).
            
               (4)  EU–Keski-Amerikka-assosiaationeuvoston päätös N:o 5/2014, annettu 7 päivänä marraskuuta 2014, sopimuksen liitteeseen XVIII sisällytettävistä maantieteellisistä merkinnöistä (EUVL L 196, 24.7.2015, s. 59).
         
      
      
         
            LIITE
            
                        Maa
                     
                     
                        Nimi
                     
                     
                        Tuotteet
                     
                  
                        Costa Rica
                     
                     
                        Tarrazú
                     
                     
                        Kahvi
                     
                  
                        El Salvador
                     
                     
                        Café Alotepec
                     
                     
                        Kahvi
                     
                  
                        El Salvador
                     
                     
                        Café Bálsamo Quezaltepec
                     
                     
                        Kahvi
                     
                  
                        El Salvador
                     
                     
                        Café Cacahuatique
                     
                     
                        Kahvi
                     
                  
                        El Salvador
                     
                     
                        Café Chichontepec
                     
                     
                        Kahvi
                     
                  
                        El Salvador
                     
                     
                        Café Tecapa Chinameca
                     
                     
                        Kahvi
                     
                  
                        El Salvador
                     
                     
                        Camarón Bahía de Jiquilisco
                     
                     
                        Katkarapu
                     
                  
                        El Salvador
                     
                     
                        Chaparro
                     
                     
                        Viljapohjainen tislattu alkoholijuoma
                     
                  
                        El Salvador
                     
                     
                        Jocote Barón Rojo San Lorenzo
                     
                     
                        Tuore hedelmä
                     
                  
                        El Salvador
                     
                     
                        Loroco San Lorenzo
                     
                     
                        Tuore vihannes
                     
                  
                        El Salvador
                     
                     
                        Pupusa de Arroz de Olocuilta
                     
                     
                        Riisistä valmistettu paksu litteä leipä (tortilla)